Monument al Santíssim (1955) - Foto històrica | Taradell.com\nMonument al Santíssim (1955)\nAquesta foto data del 1955 i mostra el monument al Santíssim en plena Setmana Santa a Taradell. En Jaume Molsosa, el seu fill, ens escriu això a partir dels seus records d’infància:\n“En el meu record, els dies de Setmana Santa es vivien a Taradell de manera particular. D’una banda, s’exposaven els passos de la processó, els “misteris”, a les entrades de diferents cases del poble. S’adornaven amb domassos i la gent passejava, amb silenci respectuós, pels carrers aturant-se a resar-hi alguna curta oració en veu baixa. Se sortia a “matar jueus” al so d’uns estris de fusta que anomenàvem tenebres i que, en aquells dies, substituïen el so de les campanes. El seu soroll, sec, estremia l’ànima. Entre les processons, sobresortia la dels armats, que al so dels tambors desfilaven marcials per carrers i places. Als darrers anys, hi recordo fins i tot alguna “saeta”.\nA l’església, al costat de la capella fonda, es muntava el monument: era l’exposició permanent del Santíssim durant aquells dies. Era una “obra” popular, en què la gent hi aportava ciris, palmes i palmons que adornaven una escala, que a mi, amb 6 o 7 anys, em semblava que duia al cel directament. Recordo que hi acudia molta gent a resar-hi de genolls. Les parets de l’església es cobrien amb grans i foscos cortinatges. Passades les celebracions, el monument es desmuntava.\nEn aquells dies no hi havia cinema, ni teatre; el poble s’endolava i es cobria d’un estrany silenci. Fins i tot es parlava a mitja veu a les botigues. Jo em trobava bé enmig d’aquelles incomprensibles manifestacions insòlites envoltades de misteri.”


‘La ràdio cap per avall’: els millors moments\nMònica Terribas al capdavant d’‘El món a RAC1’ i Carme Ruscalleda pilotant ‘La competència’ han estat les grans protagonistes del matí\nJordi Évole ha presentat el 'Tu diràs' el dia de 'La ràdio cap per avall'. // RAC1\nActualitzada el 15-02-2021 13:16\nAquest dijous, 11 de febrer, RAC1 ha celebrat el Dia Mundial de la Ràdio, i ho ha fet convertint l’antena en una festa i convidant tot de cares conegudes a presentar els programes habituals de la graella amb el que ja fa anys que es coneix com La ràdio cap per avall .\nUna de les primeres sorpreses del dia de La ràdio cap per avall ha estat la petició per sorpresa de Gerard Piqué. El central del Barça ha estat l’oient que aquest dijous ha demanat una cançó, el Waka Waka de Shakira, i l’ha dedicat als seus fills, que aquest gener han fet vuit i sis anys.\nGerard Piqué s'apunta a la Ràdio cap per avall\nJordi Basté i Mònica Terribas, junts a RAC1 gràcies a 'La ràdio cap per avall'. // Xavier Cervera - La Vanguardia\nEl primer gran joc de cadires, però, ha arribat a les 11 h. Mònica Terribas ha agafat les regnes d’El món a RAC1 i ha conduït el programa líder dels matins a Catalunya fins a les 12 h. A l’antena, Terribas ha coincidit amb el mateix Jordi Basté, Santi Giménez, Òscar Nin, Víctor Amela i David Broc, entre d’altres.\n'El món a RAC1' amb Mònica Terribas (11 h)\nAl punt del migdia una altra cara coneguda ha entrat en joc. La xef Carme Ruscalleda ha estat l'encarregada de pilotar La competència durant La ràdio cap per avall. A més, Jordi Cuixart ha trucat al programa per respondre les acusacions de Jep Cabestany.\n'La competència' amb Carme Ruscalleda\nCarme Ruscalleda ha estat l'encarregada de pilotar 'La competència' durant 'La ràdio cap per avall'. // RAC1\nEl ‘Vostè primer’ i el ‘Versió RAC1’\nA la una del migdia, Marc Giró ha passat l’escaleta del Vostè primer a Santi Villas perquè fes el programa mentre l’equip habitual s’ho mirava prenent una copeta de cava.\n'Vostè primer', amb Santi Villas\nSanti Villas i Marc Giró. // RAC1\nAl butlletí de les tres, la informació del temps l’han donada els nostres Fernando Simón i Josep Maria Argimon.\nEl temps amb Fernando Simón i Josep Maria Argimón\nI a les quatre de la tarda, Marta Romagosa s’ha fet càrrec de les notícies d’actualitat del Versió RAC1 al costat de Toni Clapés.\nMarta Romagosa i Toni Clapés, parella d'estudi per un dia. // RAC1\n'Versió RAC1', amb Marta Romagosa\nMascó i Albà fan la ‘Nova Islàndia’\nSi són les set, això és Islàndia . Però avui sense Albert Om ni Maria Xinxó. Judit Mascó i Guillem Albà els han ocupat els micròfons i han buscat candidats de molt nivell per engegar noves seccions al programa. Santi Balmes, Elisenda Roca, Pep Plaza o el Mag Lari busquen el seu lloc a la Nova Islàndia .\nGuillem Albà i Judit Mascó relleven Albert Om al capdavant d''Islàndia'. // RAC1\n'Islàndia', amb Judit Mascó i Guillem Albà\nJoan Dausà i Agnès Marquès han explicat l’actualitat del dia al No ho sé i també han fet la primera edició de l’“Amor a primera veu”, un concurs per enamorar-se a través de la veu. Haurà sorgit l’amor?\nJoan Dausà, al capdavant del 'No ho sé'. // RAC1\n'No ho sé', amb Joan Dausà (primera hora)\n'No ho sé', amb Joan Dausà (segona hora)\nLa ràdio cap per avall ha acabat amb el Tu diràs presentat per Jordi Évole , que ha recordat els seus inicis a RAC1 amb Joan Josep Pallàs i Raül Llimós.\n'Tu diràs' amb Jordi Évole (22:30)\nJuntament amb Aleix Parisé han entrevistat ni més ni menys que Mauricio Pochettino, entrenador del PSG.\n'Tu diràs' amb Jordi Évole (00)\nI com ha dit Jordi Basté de bon matí: “Aquesta és una jornada per celebrar el Dia Mundial de la Ràdio en què a RAC1 celebrem el nostre particular Carnestoltes. Perquè la ràdio no només és companyia, avui més que mai està plena de sorpreses, de bogeries i surrealisme. És la marca RAC1!”.\nEls àudios dels millors moments de La ràdio cap per avall també es poden recuperar a la selecció “ Els essencials ”.\nEls millors moments de 'La ràdio cap per avall' també es poden recuperar a l'apartat 'Els essencials' de RAC1.cat i l'aplicació de RAC1. // RAC1\nAquesta és un publicació creada a partir del seguiment de La ràdio cap per avall d’aquest dijous 11 de febrer. L’article s’anirà actualitzant a mesura que evolucioni la celebració a RAC1 del Dia Mundial de la Ràdio.\nRecarregueu aquesta publicació o torneu a consultar-la d’aquí a uns minuts per trobar-hi detalls nous. A més, si compartiu aquesta publicació a les xarxes socials, amb programes de missatgeria instantània o per correu electrònic, qui la rebi en llegirà l’última versió amb tots els detalls i informació que hi hagi disponible en el moment de la lectura.\n04-02-2021 16:27 DIA MUNDIAL DE LA RÀDIO\nAixí hem viscut el sorteig de ‘la ràdio cap per avall’


Escolta tots els àudios d’Onda Cero Catalunya sempre que vulguis | Onda Cero Radio\nEscolta tots els àudios d’Onda Cero Catalunya sempre que vulguis\nA més de poder escoltar-nos en directe a les nostres freqüències d’FM i al 540 de l’Ona Mitjana, Onda Cero Catalunya t’ofereix tots els seus continguts a la carta a través del web ondacero.es/catalunya, la nostra skill d'Alexa i l’app disponible a la teva botiga Android i l’App Store.\nBarcelona | 28.01.2020 15:28\nEscolta Onda Cero Catalunya | ondacero.es\nOnda Cero Catalunya basa la seva programació en la participació, l’actualitat de proximitat i l’entreteniment. Informa’t cada matí amb Carlos Alsina a Más de Uno. Escolta les seves ficcions sonores i les seccions del magazín que t’acompanya de 06:00 a 12:30h.\nCada migdia, l’actualitat més pròxima et proposa una cita amb Mónica Günther, Pablo Alcaraz i Núria Mora, que estan al capdavant de les edicions locals de La Ciutat (dll.-dv. 12:30 - 14:00h). A partir de les 14:00h, Elena Gijón t’explica com respira el món a Notícies Migdia. Des de les 14:20 i fins les 15:00h, amb tota l’actualitat catalana de la mà de Gabriel Figueredo i Míriam Franch.\nLes tardes, a Onda Cero Catalunya, son territori de Julia Otero i Julia en la Onda (dll.-dv. 15:00 - 19:00h). La ràdio feta amb rigor i proximitat, amb espais mítics com El Gabinete, el Territorio Comanche o la Mesa de redacción. A partir de les 19:00h, comença La Brúixola, amb Robert Calvo. Fins a les 21:00h seguim d’a prop les històries d’interès a Catalunya i escoltem en primera persona la veu dels personatges famosos que venen a berenar amb nosaltres. A partir de les 22:00h, la Juan Ramón Lucas analitza l’actualitat de la jornada a La Brújula, un dels espais informatius més veterans de la cadena.\nOnda Cero Catalunya, la millor programació esportiva\nAl llarg de tota la programació t’expliquem allò que passa a l’esport català, amb especial atenció al Barça i a l’Espanyol, que tenen un paper fonamental a la tertúlia\nde l’Ona Esportiva, que arriba puntual a la seva cita de dilluns a divendres de 21:00 a 22:00h. Albert Arranz i el seu equip analitzen la jornada i tots els partits que poden seguir-se en directe al Radioestadio amb Antonio Esteva i Javier Ruiz Taboada amb les narracions d’Alfredo Martínez. Per no perdre’t res i gaudir de la ràdio esportiva, només has de sintonitzar cada nit amb El transistor, el programa que lidera José Ramón de la Morena a partir de les 23:30h a totes les emissores d’Onda Cero Catalunya.\nEscolta la ràdio a totes hores\nA les matinades, a Nits de ràdio (dll.-dg. 01:30 - 03:00h), l’audiència és la protagonista amb Carles Lamelo i David Cervelló. Històries humanes, entreteniment i cultura per aquells que escolten la ràdio mentre la resta dorm.\nDurant el cap de setmana, Jaime Cantizano (ds.-dg. 08:00 - 12:00h) també mira a la realitat menys evident durant la setmana, la que passa més desapercebuda de dilluns a divendres. Sempre cercant què hi ha darrere de cada història, amb ironia i desdramatitzant. A partir de les 12:00h, arriba Esther Eiros i el seu Gente viajera, que enguany celebra el 30è aniversari en antena. Viatgem arreu del món sense sortit de la ràdio també amb Carles Lamelo, presentador de l’edició en català que s’emet dissabtes de 07:00 a 08:00h. Justament després de Made in Japan (ds. 06:00h), el magazín sobre cultura japonesa que presenta Ramón Soler-Padró i que pot escoltar-se al nostre web i app els dijous a les 20:00h.\nEls amants de les mascotes gaudeixen de la ràdio especialitzada amb Como el perro y el gato, el programa d’entreteniment de Carlos Rodríguez. Aquells que volen cuidar de la seva salut, també tenen un espai especialitzat a Onda Cero Catalunya. Carles Aguilar presenta cada diumenge En bones mans (dg. 06:00 - 08:00h).\nA Onda Cero Catalunya també ens pots seguir a les xarxes socials: Facebook (ondacerocatalunya), Twitter (@ondacero_cat) i Instagram (@ondacero_cat).


AIXÒ DE L’ANGLÈS: ARA SÍ! | David Paloma | Lletres | La República\nAIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! + AIXÒ DE L’ANGLÈS: ARA SÍ! E-mail\nLou Hevly és autor de diversos llibres en català sobre gramàtica anglesa D.B.\nAIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! AIXÒ DE L’ANGLÈS: ARA SÍ! E-mail\nEls mètodes d’ensenyament de l’anglès no ens solen confrontar la gramàtica anglesa i la catalana sense passar per la castellana\nNord-americà de Seattle, Lou Hevly va arribar un bon dia a Manresa i s’hi va establir. Aviat farà quaranta anys. Hevly va ser músic de carrer i artista de teatre; és clarinetista, guitarrista, professor i, vocacionalment, lingüista. Sota el guiatge de Josep Ruaix, a finals dels noranta va publicar cinc llibres en català sobre gramàtica anglesa. Veus expertes, com la de Joan Ferrer, expliquen que es tracta d’una obra de referència insuperable. En termes més o menys semblants s’hi refereix Albert Jané: “El seu treball és digne de gratitud i se’n poden beneficiar tots els qui, professionalment o no, hagin de tenir una relació amb la llengua anglesa.” Hevly hi va afegir el 2013 el títol Anglès fàcil. Anglès essencial per a catalanoparlants (Barcanova).\nAra arriben tres títols alhora, trigèmins, gràcies a Toni Daura i Llibres Parcir de Manresa i, per descomptat, gràcies a l’autor nord-americà... de Manresa, incansable, savi, juganer, que fa una aportació molt rellevant al coneixement de la llengua anglesa “des d’una òptica netament catalana”. Són paraules d’Albert Jané, que prologa el primer dels tres llibres nous: Anglès difícil. Traducció de les frases maleïdes.\nHevly presenta cent deu capítols molt breus, ben explicats i amb exemples, amb uns exercicis ràpids de traducció del català a l’anglès, al final de cada capítol, i el solucionari corresponent al final de l’obra. Sens dubte un dels mèrits més rellevants de l’enfocament general és el fet que les explicacions recolzen sobre la comparació directa amb el català. Per a un catalanoparlant, aquesta pràctica és substancial: no estem gaire acostumats que els mètodes d’ensenyament de l’anglès ens confrontin la gramàtica anglesa i la catalana sense passar per la castellana.\nPronunciació anglesa simplificada. Comparant la fonètica anglesa amb la catalana és el segon volum de la ressenya –ep, no són llibres que s’aixopluguin en una col·lecció i per això no van numerats–, molt fàcil de llegir i de consultar. La voluntat pedagògica de l’autor es va manifestant pertot. En pot ser exemple una de les normes amb què arrenca la primera unitat: cada vocal té dos sons principals, un de llarg i un de breu. La vocal es pronuncia llarga davant una consonant més vocal i breu en tot altre cas. “And it’s just that easy!” Mònica Montserrat n’escriu el pròleg amb una indicació molt oportuna: l’anglès que l’autor defensa, sense ser ben bé ni el de la BBC ni el des Estats Units, és del tot comprensible per a qualsevol angloparlant del planeta.\nL’últim llibre em té ben enganxat: An Idiom a Day. 366 dites angleses corresponents a dites catalanes, amb un bon pròleg, també, de Joan Ferrer. Val la pena tenir el llibre a mà i aprendre cada dia una nova locució o frase feta (o més d’una). El lector hi trobarà l’equivalència de cada dita, en anglès i en català, amb un exemple d’ús; també l’origen, algun comentari, formes sinònimes i unes notes gramaticals i/o lèxiques. El diccionari inclou un índex alfabètic final tant de sinònims anglesos com de locucions catalanes (per descobrir com es diu en anglès “donar per fet”, “ficar cullerada”, “pixar-se de riure”...). S’aprèn anglès i s’aprèn català, i això és una bona inversió.\nLa República 12-12-2020, Pàgina 34


6è- SORTIDA AL MUSEU DE LES MATEMÀTIQUES | Escola Pau Casals\n6è- SORTIDA AL MUSEU DE LES MATEMÀTIQUES\nEscola Pau Casals13/11/19\nQuan vam arribar al museu de les matemàtiques vam veure que hi havia diferents activitats per fer i que les podíem fer lliurament i que estaven relacionades amb coses mig matemàtiques, mig científiques. Ens vam divertir moltíssim amb els problemes que hi havia i que havíem de respondre amb un temps donat.\nEl museu estava dividit en: a la 1a sala la majoria d’activitats eren d’angles i eren força interessants. A la 2a sala hi havia activitats de geometria i de càlcul. A la 3a sala hi havia activitats d’efectes visuals amb miralls, aparells electrònics,…\nEns vam divertir moltíssim, però vam tenir poc temps per fer les activitats.\n5è, General, Portada, Reptes matemàtics, Sortides 5è, Museu de les Matemàtiques 0


Sant Feliu On Line - Xarxa Municipal d'Alfabetització Digital: Identitat digital. Que diuen de tu a la xarxa\nQue diuen de tu a la xarxa\nQue es la identitat digital?\nLa identitat digital es bàsicament com construïm la nostra identitat a la xarxa.\nAlguna vegada us heu cercat al Google? Si teniu activitat a la xarxa i us cerqueu trobareu enllaços que us remetran a informació sobre vosaltres, xarxes socials on esteu registrats, entrades a blocs i fins i tot comentaris que heu fet a diferents llocs web.\nUna estadística demostra que el 57% dels usuaris s'han cercat alguna vegada a Internet.\nEl 71% de les persones, alguna vegada han modificat les dades de privadesa.\nLa meitat de les persones s'han creat perfils als entorns socials.\n46% dels usuaris cerca informació d'altres persones.\nCom veieu és un tema molt important, i s'ha d'anar amb molt de compte amb la informació que hi pengem ja que es molt fàcil accedir-hi.\nUn exemple pràctic: hi han hagut casos que alguns caps han buscat als empleats a traves de xarxes socials i s'han adonat de frau, han vist imatges i sobretot estats on explicaven que estaven de vacances i resulta que estaven de baixa per enfermetat.\nTambé existeixen eines molt eficaces que ens permeten obtenir informació sobre nosaltres mateixos o gent del nostre entorn com és People , una eina bastant senzilla i precisa que en uns segons ens permet veure tot el que diuen de nosaltres a la xarxa.\nUs deixem un vídeo de "distrito 8" perquè entengueu millor aquests conceptes.\nUns quants consells per gestionar la nostra identitat digital\nTenir cura del que pengem a Internet, ja que tothom pot accedir-hi aquesta informació.\nDe tant en tant, sobretot si teniu presencia a la xarxa, cerqueu-vos.\nEn sentit contrari, una bona gestió del que es diu de nosaltres a internet ens pot facilitar nous contactes.\nPublicado por Col·laborador SFOL . 12:25 Categoria: Curiositats digitals, guia per a l'ús segur xarxes socials\n▼ de nov. 2010 (31)\nTaller Extraordinari d'Iniació a Internet\nCURSOS AL CENTRE CONECTA\nUn clar exemple que cal tenir en compte\nL'Ajuntament de Sant Feliu estrena Nou Portal Web\nIdentitat digital. Que diuen de tu a la xarxa\nNous camins d'aprenentatge\nProgramari lliure sinònim de llibertat\nNou Club de Feina a Fem Barri\nComencem els tallers\nCasal de Joves: usuaris de l'aula d'estudis\nDia internacional contra la violència de genera\nD'aquí, no passes\nAlgunes xifres per situar-nos i veure tendències\n¡Participa-hi! Tria el video guanyador del iFesta,...\nPuntTIC i Pins d'Or: lliurament de diplomes\nLliurament de diplomes al PuntTIC\nPlataformes d'emmagatzematge i compartició de docu...\nPla Ocupacional: tallers per a discapacitats\nPla Ocupacional: formant als del PTT\nTallers de Seguretat a Internet; PuntTIC Palau Fal...\nCasal de Joves - Divendres de jocs!\nLliurament de diplomes al PuntTIC del Palau\nPLA D'OCUPACIÓ: RESULTATS PARCIALS\nAcreditacions Actic obtingudes al Punt Tic\nFinalitza el Taller de hardware - Et volem estudiant!\nCursos de comerciants al Punt Tic\nTALLER DE BLOCS, FOTOGRAFIA I VIDEO: APUNTA'T\nAula d'estudis - ET VOLEM ESTUDIANT\nNOU CURS A L'AULA VITUAL


GALETES DE TARONJA I CARDAMOM #1llibre1recepta\nPublicat per La Cuina de l'Olga el dia de febrer 14, 2020\nAvui us porto una recepta dolceta per si us voleu animar a fer-la el cap de setmana que ja el tenim a tocar. És de l'últim llibre culinari que he adquirit, de la Natalia Osorio del bloc CON HARINA EN MIS ZAPATOS.\nFa molt i molt temps que segueixo el seu bloc. M'agraden molt totes les seves receptes i n'he fet unes quantes, sobretot els seus pans dolços.\nQuan vaig veure que publicava un llibre vaig tenir clar que me'l compraria! De fet podria dir que sóc una addicta als llibres de cuina...me'ls compraria tots!\nSi voleu que us digui la veritat, m'ha costat triar la recepta per la que començar. He mirat i remirat i finalment, m'he decidit per unes galetes de taronja (ara estem en plena temporada i al jardí tinc dos tarongers) i cardamom. Oooixx, que bones han quedat!! He augmentat la quantitat de ratlladura i he disminuït una mica la de cardamom. Ah! I he afegit sucre vainillat...per donar-li el toc que tant m'agrada.\nHe modificat el procediment de formar-les, ho he fet a la meva manera. A la recepta original se'ns proposa posar la massa en una màniga pastissera, formar les galetes i deixar-les refredar. Jo, per qüestions d'organització, vaig deixar reposar la massa i vaig formar les galetes a mà.\nINGREDIENTS (unes 25-30 galetes):\n200g de mantega a temperatura ambient\n1 cdta d'impulsor Royal\n1/2 cdta de cardamom mòlt\nTamissem la farina, el Royal i el cardamom. Reservem.\nAl bol de la KA barregem el sucre, la ratlladura de taronja i la sal. Afegim la mantega i barregem fins que obtenim una barreja molt cremosa i esponjosa.\nA continuació incorporem l'ou batut i continuem barrejant molt bé, a velocitat baixa.\nTot seguim afegim la farina i anem barrejant a poc a poc. Per últim incorporem la farina d'ametlla.\nPosem la massa en un bol i el cobrim amb film transparent. Ho deixem reposar a la nevera almenys dues hores (jo la vaig deixar tota la nit).\nFormem boletes i les aplanem amb l'ajuda d'una forquilla, així li quedaran uns ratlletes molt maques.\nEnfornem les galetes durant uns 10-12 minuts, fins que les vores es comencen a daurar.\nUna vegada fora del forn, les deixem reposar uns cinc minuts a la safata i després les passem a una reixeta de refredar amb molta cura.\nI ja està!!! Així de fàcil! Us quedarà la cuina ben aromatitzada i podreu gaudir d'unes galetes delicioses. Ah! I com no...us recomano que les compartiu, fareu feliços a qui les tasti.\n#1llibre1recepta GALETES THERMOMIX\nMarta Padenous 15 de febrer de 2020 a les 23:31\nJa m'ho imagino! Les galetes de cítrics són molt bones i el cardamom súper saludable. Ptnts\nNo tot són postres 16 de febrer de 2020 a les 8:44\nEl gustet del cardamom...junt amb la taronja...en vull unes quantes Olga!!


Nova edició del Premi Barnils d'investigació | Col·legi de Periodistes de Catalunya\nInici / Actualitat / Nova edició del Premi Barnils d'investigació\nEl Col·legi de Periodistes col·labora amb aquesta nova edició que té l'objectiu de promoure aquest tipus de periodisme i guardonar reportatges d'investigació que tractin qüestions i problemàtiques que ocorren o tenen un impacte sobre el nostre país.\nEl Grup de Periodistes Ramon Barnils ha convocat, per segon any consecutiu, el recuperat Premi Ramon Barnils de Periodisme d'Investigació. Té l'objectiu de promoure aquest tipus de periodisme i guardonar reportatges d'investigació que tractin qüestions i problemàtiques que ocorren o tenen un impacte sobre el nostre país.\nEl Premi Barnils va dirigit a periodistes i estudiants de periodisme i enguany actualitza els seus guardons:\nUn premi de 700€ a obra publicada en format escrit, sonor o audiovisual que hagi estat difosa en algun mitjà dels Països Catalans els darrers 12 mesos.\nUn premi de 1.300€ a obra inèdita en format escrit.\nEl guardó també implica la publicació del reportatge al diari Ara.\nEl termini màxim de presentació d'originals s'acaba el 3 de novembre de 2016. La convocatòria d'aquesta nova edició del Premi Barnils és possible gràcies a la col·laboració de l’ Ajuntament de Sant Cugat, els supermercats BonPreu-Esclat, la DO Terra Alta, El Born Centre de Cultura i Memòria, el Col·legi de Periodistes i el diari ARA.


Memòria econòmica - Can Capablanca\nEl Casal Independentista i Popular de Sabadell Can Capablanca és una entitat sense ànim de lucre, com a tal, tots els ingressos que podem tenir són emprats per dur a terme els objectius que promou l’entitat.\nDavant el repte que plantejava el nou projecte del Casal, l’entitat es va veure obligada a demanar finançament a entitats de crèdit, ja que els recursos propis eren clarament insuficients.\nEl nou projecte del Casal va suposar la petició d’un préstec al COOP57, serveis financers ètics i solidaris. I a més, tot un seguit de socis van actuar com a microcreditors, ajudant així a assolir la quantitat necessària de diners per engegar el projecte. I finalment, la Flama Roja, la cooperativa que gestiona el bar-restaurant del Casal, també va fer una aportació important al projecte.\nLa devolució completa del préstec al COOP57 es preveu ser efectiva l’any 2017 (després de ser retardada la devolució, a principis de 2012) i dels microcreditors i de la Flama Roja l’any 2015.\nEls ingressos del Casal són la suma de:\nles aportacions mensuals dels socis i sòcies\nles aportacions que fan entitats que tenen el Casal com a seu social\nl’aportació que fa la cooperativa Flama Roja, en concepte d’arrendament del local\ndels ingressos de les activitats, cursos i tallers que realitza el Casal\nLes despeses del Casal es poden resumir en:\npréstec que se’ns va concedir per reformar la seu del Casal\nlloguer i manteniment del local\nimpostos, assegurança de responsabilitat civil i gestoria\nLa Comissió Tresoreria és la que s’ocupa de portar la gestió econòmica de l’entitat, alhora que fa una planificació a curt, mitjà i llarg termini. També és l’encarregada de buscar fonts de finançament.\nComentar que les tresoreries de Can Capablanca i de la Flama Roja són completament independents. No obstant, ambdues parts mantenen una relació simbiòtica que afavoreix el funcionament general.\nFins a principis de 2012, els comptes del Casal van aconseguir igualats en despeses i ingressos, a costa de limitar l’estalvi. El febrer de 2012, després d’una proposta de la Comissió Tresoreria, aprovada per l’Assemblea Permanent i, posteriorment, per l’Assemblea General, es va decidir allargar el període de retorn de préstec, per tal d’augmentar l’estalvi, avançar el retorn dels diners dels microcreditors i poder fer front possibles contratemps.\nA principis d’any, la Comissió Tresoreria fa públic, en una Assemblea General de sòcies i socis, el balanç econòmic de l’any anterior i els pressupostos de l’any següent, i aquests comptes han de ser aprovats per l’Assemblea.\nPer qualsevol dubte o suggeriment no dubteu en enviar un correu electrònic a tresoreria.capablanca@gmail.com


Perfil professional - pereserrat.cat\nCreatiu i dissenyador gràfic per paper o pantalla.\nBons coneixements del món de la comunicació i la imatge en general, disseny gràfic, maquetació i redacció continguts, vídeo i fotografia.\nBons coneixements gràfics i tècnics dels espais web, internet, xarxes socials, interfícies i mòbils, usabilitat, mètrica, posicionament, SEO…\nAlta iniciativa, capacitat organitzativa i de síntesis i bona predisposició al treball en equip.\nImplicació i compromís amb el meu entorn social.\nFormació / Coneixements\nBlanquerna-Universitat Ramón Llull, en curs 2022\nDiploma d’Especialització Universitària en Comunicació i Màrqueting d’Acció Social\nUniversitat Oberta de Catalunya, 2018\nPostgrau Disseny Web: Usuaris, Interfícies i Mòbils\nEspecialització: Disseny, Interfícies i Visualització de Dades\nEspecialització: Posicionament i Estàndards Web\nIEFC, Institut d’Estudis Fotogràfics de Catalunya, 1992-1996\nEstudis de Graduat Fotografia\nLAI escola superior de disseny, 1990-1992\nLlarga experiència i constant auto-formació.\n++ Alts coneixements en llenguatges de programació HTML i CSS, i bàsics de PHP. Nivell professional en creació i manteniment d’espais web wordpress i ecommerce. Alts coneixements en progames de disseny, prototipatge i maquetació (Photoshop, Illustrator, Indesign, Axure, Balsamiq Mockups), experiència en xarxes socials, mailing marqueting (Mailchimp) i coneixements essencials en edició de vídeo (Premiere, After effects).\nDes del 2015 i actualment, realitzant treballs com a Freelance autònom: dissenyador gràfic, disseny editorial, programació, disseny i serveis web i comunicació general.\nDes del febrer del 2019 col·laboro amb la Fundació SER.GI com a Tècnic de Comunicació 15 hores/setmana.\nDes del 1998 fins al 2016 he treballat com a dissenyador gràfic i desenvolupador en múltiples formats a Futura, empresa ubicada a Barcelona que es dedica a la comunicació i al disseny audiovisual interactiu. També he assumit tasques de coordinació d’equips, gestions amb el client, i de redacció i creació de continguts.\nDes del 2010 fins actualitat membre de la redacció, dissenyador i maquetador de la revista 17190 univerSalt en les seves versions en paper i internet. Revista socio-cultural d’ambit local amb temàtiques globals. (el 2019 es deixa l’activitat impresa)\nhttp://issuu.com/17190universalt / www.17190.org\nDurant el 1996 i 97, dependent botiga de fotografia professional Pro-40, realitzant tasques d’atenció al client i vendes.\nProcuro participar en diferents associacions i entitats socio-culturals del meu entorn.\n© 2021 pereserrat.cat | instagram


La presentació d'Ofertes fora de termini i l'emprempta electrònica - Corsunsky & Moré\nLa presentació d’Ofertes fora de…\nLa Llei de Contractes del Sector Públic exigeix que les ofertes dels licitadors siguin presentades en temps i forma, complint amb els requisits establerts pels respectius plecs de clàusules administratives. En aquest context, el propi ritme de treball de les empreses licitadores provoca sovint que la preparació i presentació de les diferents ofertes per participar en les licitacions públiques sigui realitzada in fine, és a dir, pràcticament en els últims minuts abans del venciment del termini de presentació.\nEn aquests casos, les empreses licitadores poden trobar-se amb errors informàtics en la plataforma electrònica habilitada per l’Administració que fan impossible la presentació de l’oferta dins del termini establert. En algunes ocasions, aquest error informàtic es detecta amb la suficient antelació per poder contactar amb l’Administració, i en molts casos, la pròpia Administració no és conscient d’aquest error informàtic.\nDavant d’aquesta situació, l’Administració pot plantejar dos tipus de resposta:\nQue l’òrgan de contractació acrediti i comprovi tècnicament la impossibilitat de presentar l’oferta per problemes tècnics de la plataforma electrònica, ampliant el termini per a presentar les ofertes o que admeti la seva presentació a través d’altres mitjans vàlids d’acord amb la LCPS.\nQue l’òrgan de contractació consideri que la plataforma funciona perfectament, és a dir, que no s’hagi detectat o acreditat cap problema tècnic que afecti la presentació de les ofertes. En aquest segon supòsit, és freqüent que l’empresa licitadora al presentar la seva oferta fora de termini al·legui també els problemes tècnics detectats des la seva posició. En aquests casos, l’òrgan de contractació no admetrà l’al·legació i exclourà a l’empresa licitadora en el moment de l’obertura dels sobres, per presentació de l’oferta fora de termini.\nLa decisió de l’òrgan de contractació d’excloure a l’empresa licitadora per presentar una oferta fora de termini sense que s’hagi acreditat un error en la plataforma electrònica es pot recórrer, d’acord amb el que estableix l’article 44.2 b) de la LCSP per tractar-se d’un acte d’exclusió definitiu. Ara bé, si el motiu del recurs és un suposat error en la plataforma de contractació electrònica que no ha estat reconegut per l’òrgan de contractació, les possibilitats que prosperi la reclamació i es permeti readmetre al licitador al procediment de contractació són molt escasses.\nEls diferents tribunals especialitzats en contractació pública s’han pronunciat al respecte d’aquesta circumstància. A tall d’exemple, en la Resolució 182/2018 de l’Òrgan Administratiu de Recursos Contractuals de la Comunitat Autònoma del País Basc es manté l’exclusió d’una empresa licitadora en els següents termes:\n“(…)Si bien es cierto que los operadores económicos interesados deben disponer de la totalidad del plazo de presentación, de tal modo que sea indiferente qué momento elijan para hacer llegar su oferta al poder adjudicador, siempre que esté dentro de dicho plazo, es claro también que una empresa que opte por utilizar un periodo tan apurado debe ser consciente de que corre el riesgo de no disponer de un margen suficiente para solucionar posibles incidencias fortuitas o imputables a ella misma; tampoco puede pretender que la asistencia técnica facilitada por la Plataforma para ayudar en el proceso de envío sea tan eficaz en ese caso como cuando se trabaja sin tanta premura (…)”\nDavant aquesta interpretació de la LCSP, si el futur licitador adverteix que no podrà presentar l’oferta electrònica amb la suficient antelació per prevenir possibles errades tècniques que puguin afectar la correcta presentació d’aquesta, és recomanable la utilització de l’empremta electrònica regulada en la disposició addicional setzena de la Llei de Contractes.\nL’empremta electrònica permetrà presentar l’oferta en dues fases, transmetent primer l’empremta electrònica de l’oferta, i després l’oferta pròpiament dita en un termini màxim de 24 hores. De no efectuar aquesta segona remissió en el termini indicat, es considerarà que l’oferta ha estat retirada. Hem d’advertir que només la presentació de l’empremta electrònica, no es considera una presentació de l’oferta. S’ha de fer la presentació en dues fases, primer l’empremta i en un termini màxim de 24 hores la pròpia oferta.\nD’aquesta manera i mitjançant l’ús d’aquest mecanisme, es permet als licitadors la presentació de la seva oferta quan la situació informàtica impedeix que es completi l’enviament d’aquesta a través de la Plataforma de Contractació del Sector Públic. En tot cas, és imprescindible que l’oferta lligada a aquesta empremta electrònica no es modifiqui, atès que en el cas de no coincidir les dues empremtes, l’oferta es tindrà per no presentada.\nAREA DE DRET PÚBLIC\nPreviousPrevious post:La importància dels Incoterms en les compravendes internacionalsNextNext post:De la presentación de ofertas fuera de plazo y de la utilización de la huella electrónica


El programa SEFED enceta un nou cicle de formació | RTVVilafranca\nEl programa SEFED enceta un nou cicle de formació\nEl Servei d’Ocupació i Formació de l’Ajuntament de Vilafranca ha posat en marxa aquest mes de novembre el programa SEFED (Simulació d’Empreses amb Finalitats Educatives) amb un total de 30 alumnes en situació d’atur.\nEl seu pla formatiu consta de 900 hores de formació, de les quals 80 hores són pràctiques en empreses del sector situades a l’Alt Penedès.\nL’empresa simulada RAÏMIVI és l’empresa del programa SEFED de Vilafranca, dedicada, en el marc de la metodologia de la simulació, a l’elaboració i comercialització de vins, caves, brandis i moscatells.\nRAÏMIVI pertany a una xarxa d’empreses simulades nacionals i internacionals, permetent apropar a l’alumnat a una situació real de treball i desenvolupar les competències i habilitats pròpies de la gestió empresarial, sempre seguint la filosofia d’aprendre fent i treballant.\nLliuren la foto de l’acte Fem Pinya pel Personal Essencial\nAmb motiu de diverses obres queden tallats alguns carrers del centre de Vilafranca\nL’atur a l’Alt Penedès continua a la baixa i se situa en xifres prèvies a la crisi del 2008


500 Dòlar liberià per JPY\n500 LRD per JPY - Dòlar liberià to Yen japonès convertidor de divises\nEl nostre Dòlar liberià a Yen japonès convertidor està actualitzat amb els tipus de canvi de 05.08.2021. Introduïu qualsevol quantitat que vulgueu convertir a la casella a l'esquerra de Dòlar liberià. Utilitzeu les "Monedes d'intercanvi" -Button per fer Yen japonès la moneda predeterminada. Feu clic a Yen japonès o Dòlar liberià per convertir entre aquesta moneda i totes les altres monedes.\nTipus de canvi actualitzat: 05.08.2021 22:16\nHeu seleccionat la moneda font LRD i la moneda objectiu Yen japonès amb un import de 500 LRD. Podeu triar els tipus de canvi de les dues llistes per a més de 160 monedes internacionals. Els tipus de canvi s’actualitzen a intervals regulars i es presenten en forma tabular per a quantitats habituals. També podeu veure els tipus de canvi històrics d’altres visitants.\nLa Dòlar liberià és la moneda en Libèria. La Yen japonès és la moneda en Japó. El símbol per LRD és $. El símbol per JPY és ¥. El tipus de canvi del Dòlar liberià es va actualitzar per última vegada el August 06, 2021. El tipus de canvi de la Yen japonès es va actualitzar per última vegada a August 06, 2021. El factor de conversió LRD té 5 dígits significatius. El factor de conversió JPY té 5 dígits significatius.\nLRD per AUDLRD per BRLLRD per CADLRD per CHFLRD per NOKLRD per NZDLRD per RUBLRD per SGDLRD per UAHLRD per VND


Verifiquem dubtes i pors sobre la vacuna contra la covid-19\nAquests son els principals dubtes i pors que ens heu transmès sobre la vacuna contra la covid-19 i que contenen desinformacions\nLa redacció de Desfake ha investigat quins són els motius pels quals persones del nostre entorn no estan disposades a posar-se la vacuna contra la covid-19. Entre les pors i els dubtes, hem trobat algunes desinformacions que us ajudarem a verificar amb fets i dades.\n1- “Tinc por perquè les vacunes es fan amb més temps, i aquesta s’ha fet més ràpid per acabar ja amb el covid. Tinc por perquè pot causar efectes secundaris i no se sap mai què pot passar”.\nSegons els mateixos científics, la vacuna s’ha fet tan de pressa perquè el seu procés de creació s’ha accelerat gràcies als següents motius:\nPrimer que tot, el desenvolupament d’aquestes vacunes en un context de pandèmia mundial ha facilitat més recursos, més finançament i més suport de governs i companyies farmacèutiques.\nNo es va perdre temps en descobrir el coronavirus. Les epidèmies de SARS-CoV i el MERS-CoV, dues malalties similars, van generar coneixements vàlids per a aquest nou coronavirus.\nEls assajos clínics es van accelerar. Com?\nEs van iniciar els assajos de Fase I i Fase II de forma quasi simultània.\nLa fase III es va començar abans d’hora, mantenint etapes d’assaigs clínics en paral·lel.\nMentrestant es va començar la producció a gran escala de diverses vacunes, assumint el risc que potser no serien vàlides, per tenir-les més ràpidament.\nLes vacunes van començar a donar bons resultats ràpidament.\nL'Agència Europea de Medicaments, EMA, ha realitzat una avaluació contínua d'aquestes vacunes i n’ha avalat la seva seguretat.\n2- “Jo no em posaria de moment la vacuna. Em fa respecte, tot i que diuen que és segura. Per a mí és una vacuna molt nova respecte a altres que han estat investigant durant molts anys, i de moment jo prefereixo esperar. Hi ha notícies d’altres països i d’aquí d’Espanya on hi ha casos que amb la primera dosis que és cert que han agafat el covid i encara no han pogut posar-lis la segona”.\nEl cos tarda unes dues setmanes a desenvolupar immunitat després de vacunar-se contra la covid-19. Com a resultat, és possible que et puguis infectar amb el coronavirus just abans o després d’haver-te vacunat. I que el propaguis a altres persones. Per això cal seguir portant mascareta i practicant el distanciament social.\n3- “Fa por els efectes que pugui tenir d’aquí a 50 anys, i això crec que difícilment es pot comprovar, però la meva conclusió és que sí que me la posaria però no vull ser de les primeres. Soc una persona jove, que si pilla el Covid no em passarà res.\nFa molt poc que s’han començat a administrar les vacunes, i és massa d'hora per saber si tindrà efectes secundaris a llarg termini.\nLes possibilitats que apareguin efectes secundaris anys després de ser vacunat contra la covid-19 són “espectacularment baixes”, segons el Dr Anthony Fauci, expert en malalties infeccioses i assessor del govern dels Estats Units.\nFauci assegura que mai ha vist registrat cap efecte secundari que ocorri anys després de la vacunació de cap vacuna.\nEn la història de les vacunacions, els efectes secundaris més a llarg termini ocorren, en un 90% dels casos, entre 35 i 40 dies després del final dels assajos de les vacunes.\nAquesta és la raó per la qual autoritats sanitàries com la FDA (agència reguladora dels EUA) han demanat que per autoritzar les vacunes en cas d’emergència -com les vacunes contra la covid-19, que compten amb una autorització d’emergència més ràpida que les habituals- s’ha d’esperar 60 dies, després que almenys el 50% dels que participen en l’assaig clínic han rebut la seva última dosi. Són 60 dies perquè es considera que després d’aquest període ja no es registren efectes secundaris.\nSi bé les persones d’edat avançada són les més afectades per la covid-19, també els més joves poden patir-lo, i alguns d’ells poden patir símptomes greus i inclús morir. El director de l'OMS, Tedros Adhanom Ghebreyesus ho va deixar molt clar: “Tinc un missatge per als més joves: no sou invencibles, el virus pot posar-vos a l’hospital durant setmanes o inclús matar-vos”.\n5- “A no ser que me obliguen no me voy a poner la vacuna porque nadie nos ha explicado qué es lo qué contiene, qué sustancias lleva y los efectos secundarios que pueda tener. y ya no solo por los motivos puramente científicos sino desde el punto de vista moral considero que es poco ético que te obliguen a inyectarte cosas en tu cuerpo, cuando eso es de lo más personal, no? además es muy curioso. los mismos que te prohíben consumir ciertas drogas luego te obligan a inyectarte aquí vacunas que vete a saber lo que llevan. Por tanto, desde el punto de vista ético creo que cada uno debe decidir lo que se mete en su cuerpo y punto, y repito que la vacuna esta, no lo veo claro, y salvo que me obliguen no me voy a vacunar.\nCada vacuna mostra en el seu prospecte las substàncies que la conformen, així com els seus efectes secundaris detectats fins ara, que són principalment febre, malestar, dolors musculars i cansament. Això no vol dir que estiguis malalt de Covid-19, sinó que el teu cos està practicant per si entra en contacte amb el coronavirus.\nLa vacuna de Moderna està composta per: ARN missatger, lípids, àcids i sucres.\nLa vacuna de Pfizer està composta per: ARN missatger, lípids, sacarosa...\nLa vacuna d’AstraZeneca està composta per: Adenovirus modificat genèticament; i d’excipients com L-Histidina, hidroclorur de L-histidina monohidrat, clorur de magnesi hexahidrat, polisorbat 80 (E-433), sacarosa, edetat disòdic (dihidrat).\nAltres efectes secundaris menys freqüents de la vacuna de Pfizer com de Moderna poden ser nàusees, envermelliment del lloc de la injecció o insomni. Efectes rars, de menys d'1 cas cada 1.000 pot provocar paràlisis de Bell, una paràlisi facial temporal.\nEn el cas de la vacuna d’Oxford-AstraZeneca, els efectes secundaris més freqüents són els mateixos que els de les vacunes Pfizer i Moderna, a més de vòmits o diarrea. I els efectes menys freqüents (1 de cada 100) són somnolència, ganglis limfàtics més grans, inapetència o sudoració excessiva.\nA Espanya no és obligatòria la vacunació, ni contra la covid-19 ni contra altres malalties. Ara bé, hi ha determinades situacions en què les autoritats poden imposar la vacunació forçosa, principalment en cas d’epidèmies, quan existeixi un risc per a la població. Va ser el cas d’un brot de xarampió a Granada, pel qual un jutge va obligar a vacunar als afectats el 2010. De moment el govern espanyol no ha manifestat la seva intenció de fer la vacuna contra el covid-19 obligatòria.\n6- “Yo sinceramente no pondría la vacuna del covid ya que se ha hecho entre comillas rápido, quiero decir que ha causa del pánico que ha causado la pandemia la han tenido que hacer muy rápido, cuando normalmente una vacuna tarda entre 2 y 4 años. Yo sinceramente no me la pondría porque conozco a gente que se ha quedado sin olfato, y sin gusto a causa de la vacuna”.\nEls efectes secundaris més comuns després de la vacunació són: febre, malestar, dolors musculars i cansament. Els efectes més comuns de la COVID-19 sí que són febre alta, tos contínua, i pèrdua de gust i/o olfacte. No està documentada la pèrdua d’olfacte com a efecte secundari en cap de les vacunes administrades fins ara.\nPodeu revisar-ho als prospectes de cada vacuna:


Traducció C-A I (alemany-català) Codi: 21.542 : 6\nL'assignatura suposa l'entrada de ple en la pràctica de la traducció de l'alemany a la llengua A. Per a això es treballen encàrrecs de traducció de textos de diversos àmbits. Aquesta diversitat afavoreix el desplegament de diferents estratègies i habilitats així com l'ús de diverses eines traductológiques .\nEl punt de partida són textos prototípics de tres tipologies: textos periodístics, textos audiovisuals i textos científics.\nEn primer lloc es desenvolupen estratègies de comprensió dels textos entesos com a productes d'interacció social, i per tant cultural, emesos amb una intenció comunicativa determinada i situats en un context comunicatiu concret.\nA continuació s'exerciten les altres dues competències fonamentals del traductor, la competència de transferència de significats del text original al text d'arribada i el control de l'adequació del text final en funció de l'encàrrec de traducció.\nEls continguts i les activitats estan dirigits a obtenir unes traduccions homologables al món de la traducció professional actual i a dotar les i els estudiants de les competències necessàries per poder executar traduccions reals en elmón professional real dins dels àmbits abordats.\nL'assignatura Traducció C-A I (Alemany) es construeix sobre les bases lingüístiques adquirides en les assignatures Llengua C I-CIV i Anàlisi Textual i Traducció i sobre les bases de les primeres activitats de traducció desplegades en l'assignatura Anàlisi Textual i Traducció. Mitjançant aquestes assignatures s'han adquirit les bases lingüístiques i culturals necessàries per poder entrar de ple en la traducció de la llengua C a la llengua A i uns primers rudiments sobre l'activitat traductora. Aquesta assignatura es completa amb l'assignatura Traducció C-A II (Alemany).\nL'assignatura està dissenyada específicament per contribuir a la formació de professionals en l'àmbit de la traducció i la interpretació així com de professionals plurilingües capaços d'interactuar en contextos multilingües i interculturals.\nPer poder cursar l'assignatura amb èxit és necessari haver superat les assignatures de llengua alemanya LCI, LCII, LCIII, LCIV i ATT-Alemany.\nHaver superat les assignatures de llengua alemanya LCI, LCII, LCIII i LCIV.\nEs parteix d'un primer objectiu, el de conscienciar sobre la importància de discriminar les diferents fases que intervenen en el procés de traducció, per poder adquirir competència en cadascuna d'elles i, com a resultat, competència traductora en general.\nComprensió del text original:\nLes competències que es treballen per arribar a aconseguir aquest objectiu són:\nser capaç de detectar els trets prototípics de l'organització textual en els exemples de textos seleccionats (macroestructura, superestructura i microestructura).\nSer capaç de realitzar anàlisi de les convencions textuals des d'un punt de vista contrastiu.\nSer capaç de detectar la funció comunicativa del text a partir d'una anàlisi del context, del registre i del lèxic des d'un punt de vista pragmàtic.\nSer capaç d'activar i consolidar coneixements sobre la morfosintaxi de la llengua alemanya com a instrument per interpretar les marques de coherència i cohesió textual.\nTransferència del text original al text d'arribada:\nAquesta competència s'adquireix mitjançant l'elaboració de traduccions de fragments de textos a partir de la pràctica individual, de la retroacció, de la interacció i de la reflexió i de la pràctica en l'ús de les eines a l'abast del traductor.\nControl de l'adequació:\nL'adquisició d'aquesta competència es treballa mitjançant l'anàlisi durant la pròpia comesa de la traducció i, després, a partir de la reflexió sobre el producte final i la seva adequació als requisits determinats per l'encàrrec de traducció.\nEn l'assignatura s'aborda la traducció de textos reals dels àmbits dels textos periodístics (principalment reportatges, cròniques i entrevistes), dels textos audiovisuals (doblatge de reportatges divulgatius i subtitulació de pel·lícules de ficció) i dels textos científics (principalment del camp de les ciències humanes i socials).\nTraducció C-A I (Alemany-Català) PDF\nEls continguts i els exercicis estan disponibles a l'aula virtual. Consisteixen en explicacions teòriques, textos originals autèntics per traduir i activitats i exercicis de pràctica de traducció.\nLes altres eines necessàries per superar l'assignatura estan disponibles gratuïtament a Internet (diccionaris bilingües i monolingües, motors de cerca de parells, textos paral·lels, etc.). D'altra banda, a l'espai de bibliografia recomanada es detallen obres que poden ser d'utilitat si l'estudiant vol aprofundir més en algun dels aspectes abordats.


Endavant (OSAN) Tarragona: Democràcia a cops de porra? Solidaritat amb les ferides i detingudes a València\nDemocràcia a cops de porra? Solidaritat amb les ferides i detingudes a València\nSOLIDARITAT AMB LES PERSONES FERIDES I DETINGUDES EN LA PROTESTA DURANT LA SESSIÓ CONSTITUTIVA DE LES CORTS VALENCIANES\nConvocades pel moviment popular 15-M, aquest matí, centenars de persones concentrades a les portes de les Corts Valencianes per tal de denunciar la corrupció política, han patit una brutal càrrega policial. Davant la gravetat dels fets volem manifestar el següent:\n* La mobilització popular d'aquest matí era totalment legítima i justificada donada la nefasta situació política i social que viu el País Valencià.\n* Rebutgem contundentment la brutal i injustificada càrrega de la policia espanyola.\n* La ignominia ha envoltat la sessió constitutiva de les Corts Valencianes. Hui s'ha constituït un parlament “democràtic” dominat per la corrupció, un parlament que farà president a un imputat, i la sessió s'ha dut a terme gràcies a la violència policial contra manifestants pacífics. Els fets d'aquest matí han deixat clar el sentit de la seua “democràcia”: la policia protegint als corruptes del poder i agredint i detenint al poble desarmat.\n* Considerem que l'autoritarisme i la violència són inherents als cossos repressius de l'Estat. L'Estat necessita d'ells per tal de mantenir les coses sota control de la mateixa manera que el capital necessita a la classe política i l'Estat per tal de legitimar i mantindre la seua supremacia social. Així doncs, tots ells són responsables del que ha passat aquest matí a la nostra ciutat.\n* Volem expressar la nostra solidaritat amb les persones que han patit l'agressió policial així com exigim la posada en llibertat de totes les detingudes i cridem a participar de les mobilitzacions solidàries que es convoquen a València i a tot arreu.\nContra la corrupció i la violència policial\nValència, 9 de juny de 2011\nPer Endavant Tarragona a 12:44


La cuina dels jueus: L'antiga sinagoga de Lleida\nImatge: Evocació del barri de la Cuirassa a càrrec d'Enric Garsaball\nUn dels edificis més destacats de l'antiga Cuirassa de Lleida era sens dubte la sinagoga o escola, que a més de ser un centre de culte, també ho era d'ensenyament i espai de la vida social dels seus habitants. També tenien la seva seu institucions benèfiques i el govern de la comunitat jueva.\nLa funció més important era la celebració del culte del dissabte, el Sabbath, i només requeria d'un local adequat orientat cap a Jerusalem, el rotlle de la Llei -anomenat la Torà- i un parell de llànties; per tant las sinagoga podia ser qualsevol edifici de la comunitat que reunís aquests condicions. Es probable que n'hi hagués més d'una, ja que el 1268 es parla de "sinagogas vestras" que "decente aptare possitis". També hi ha notícies d'un oratori, tot i que podrien ser uns banys rituals anomenats micvé o una sinagoga privada. Per argumentar aquests referents històrics només disposem de fonts documentals ja que no s'han trobat restes arqueològiques.\nL'interior de la sinagoga responia habitualment per a una distribució tipus, amb unes estances que es repeteixen sistemàticament. Aquests espais interiors són:\nEscoles Major i Menor. A la major és on hi estudiaven els homes, mentre que a la menor hi estudiaven les dones, de forma “més superficial” i sense entrar en la profunditat de l’escola Major.\nMikvé. Sala de bany amb aigua corrent on es purificaven tant les dones com els objectes litúrgics. Hospitals, Carnisseries i Forn. Dependències annexes que mantenien relació (comercial a vegades) amb el temple.\nActualment, la sinagoga de Besalú està considerada un dels vestigis més importants del llegat jueu a Catalunya. Per aquest motiu, ha estat declarada bé cultural d’interès nacional (BCIN) en la categoria de zona arqueològica pel departament de Cultura de la Generalitat de Catalunya. Es tracta d’un dels pocs conjunts sinagogals que es conserven a Europa en tant bon estat i compten amb una important documentació d'època medieval.\nFonts: Joan J. Busqueta. Història de Lleida (Pagès editors). Bloc de Artes et Historia (Els jueus a Catalunya. Algunes Sinagoges i la seva tipologia). Girona.notícies.com.\nPublicat per Museu de Lleida a 10:28


NW La Revista de Reus - El turisme rus pot créixer més d'un 20 per cent aquest 2013\nEl sector turístic salva el 2012 amb un creixement de visitants del 2 per cent en relació a l'any anterior\nEl Gaudí Centre va ser visitat per 30 mil russos durant el 2012. (Foto: Arxiu)\nEl sector turístic, que suposa entre un 12 i un 15 per cent del PIB de les comarques de Tarragona i les Terres de l'Ebre, aguanta la crisi amb molta dignitat, fins al punt que les xifres de visitants registrades el 2012 són un 2% superiors a les de l'any anterior, segons les dades del Patronat de Turisme de la Diputació, que aquest dimarts han explicat el president de la Diputació, Josep Poblet, i el director del Patronat, Octavi Bono..\nAquestes xifres indiquen que durant el 2012, aquestes comarques van rebre 5.167.000 turistes, que van comptabilitzar un total de 19,4 milions de pernoctacions en els hotels i apartaments de la zona. La mitjana d'estada dels turistes que ens van visitar va ser de 3,8 dies. Tot i que el turisme interior (ciutadans espanyols) ha tingut una baixada, aquesta s'ha vist comensada pel creixement d'altres mercats, especialment el rus que, a mesura que passen els anys, continua creixent amb xifres molt significatives.\n350 mil russos\nDurant el 2012, els russos que van visitar la Costa Daurada i l'Ebre van ser 350.000, amb una estada mitjana d'onze dies i mig, molt superior a la mitjana general. Són turistes, doncs, que vénen per estar entre nosaltres més d'una setmana i que, per tant, gasten també per sobre del que és el terme mig general.\nHi ha una dada interessant relativa a Reus, que resulta un punt molt atractiu pels russos que ens visiten. Les dades objectives de les que disposa l'Agència de Promoció de Ciutat (antic Patronat de Turisme), afirmen que el Gaudí Centre va rebre durant el 2012, uns 30.000 visitants russos, gairebé un 9% del total dels que van visitar la Costa Daurada. A aquesta xifra cal afegir-hi uns altres 5.000 turistes russos que van demanar informació a l'oficina dels baixos del Gaudí Centre sense arribar a entrar a l'equipament, i uns altres 2.000 que van utilitzar el servei de Tax Free que ofereix el comerç local. En total, doncs, 37.000 turistes d'origen rus comptabilizats per haver utilitzat alguns dels serveis de l'Agència. Amb tot, el director de l'Agència, Josep Maria Cabré, explica que l'estimació de visitants russos a la ciutat "pot superar els 100.000". Molts utilizen el transport públic des de municipis de la costa a Reus, on compren o passegen. Una lectura agosarada de els xifres podria indicar que un de cada tres turistes russos que visitan la Costa Daurada visita en algun dels seus dies d'estada la ciutat de Reus.\nEl paper de l'aeroport\nDurant el 2012, l'aeroport va registrar 292.900 usuaris, el 81 per cent dels quals, es va quedar a la zona. Aquesta dada és força diferent a la d'altres aeroports, com el de Girona, on el percentatge d'usuaris que es queden a la zona és molt més baix. La dada indica el pes que té la Costa Daurada com a destinació turística. Els turistes vinguts en avió han tingut una estada mitjana de 8,5 dies, i han generat 8,2 milions de pernoctacions. Aixó pel que fa només a les línies de baix cost, a les que cal sumar-hi els turistes que arriben en vos xàrter fletats per majoristes, que al 2012 van ser 184.000, amb una estada mitjana de vuit dies i un total d'1,4 milions de pernoctacions. "Està clar que l'aeroport és un element estratègic de primer ordre", ha dit Josep Poblet. En aquest sentit, ha explicat que la Diputació estudia una possible sortida a "l'amenaça" que cambres de comerç i algun ajuntament han fet de deixar d'aportar diners per mantenir les línies de baix cost, en el context de retallada general. A Tarragona, tant la cambra local com l'Ajuntament ja han dit que no poden fer front a la despesa que els suposa l'aeroport, entre altres raons, perquè volen destinar els diners que hi destinen a promoure Tarragona com a centre receptor de creuers, una de les assignatures pendents que té el sector turístic de la Costa Daurada. Aquests diners han permès que l'aeroport disposés de 58 vols a la setmana durant l'estiu, i 18 a l'hivern.\nLa Diputació manté per al 2013 el pressupost del Patronat de Turisme, que es destinen a la promoció de les marques Costa Daurada i Terres de l'Ebre, i al suport a nous productes turístics a la zona, com el turisme d'interior. Un exemple: la via verda de la Terra Alta acollia durant el 2012 30.000 visitants, una xifra més que notable.\nEl Patronat de Turisme, per cert, el presideix el mateix President de la Diputació, Josep Poblet, "com a mostra de la importància que volem donar a aquest sector estratègic", ha dit ell mateix. Poblet substitueix l'alcalde de Valls, Albert Batet, que va deixar l'ens intercomarcal després de ser elegit diputat al Parlament a les eleccions del mes de novembre passat.


Així ha estat el Pont a les estacions del Grup FGC - Darreres Info útil i notícies d'esquí - Esquiades.com\nL'inici de la temporada no ha estat molt favorable en moltes estacions, però, tot i la meteorologia amb temperatures més altes del normal, les nevades, la producció de neu i l'intens treball les 5 estacions del Grup FGC van aconseguir obrir les portes per a aquest Pont.\nD'una banda, Portainé i Espot Esquí van vendre 10.255 dies d'esquí (entre les dues). En total es van obrir 16,69 i 11,29 km més de tots els serveis excepte el Parc Lúdic d'Espot.\nD'altra banda, Vallter 2000 va rebre la visita de 3.435 persones amb 11 km esquiables i gruixos de 15 a 40 cm de neu pols a 7 pistes (Morens I, Morens II, Estadi, Jordi Pujol, Barquins, Tub Barquins, Puig dels Lladres ). Quant als serveis, tots estaven operatius.\nI encara que la Molina estava amb dificultats de neu han registrat una gran afluència de visitants a les comarques de la Cerdanya, el Berguedà i Ripollès, on hi ha l'estació. Els gruixos anaven de 20 a 40 cm de neu pols, en total 14 km esquiables perquè els palilleros poguessin gaudir de les seves primeres baixades.\nFinalment, l'estació Vall de Núria va rebre la visita de fins a 7.081 persones, amb tots els serveis i remuntadors en ple rendiment. Així mateix, l'estació va obrir 4 dels seus 11 pistes, és a dir, gairebé el 35% del seu domini esquiable.\nAra, les cinc estacions d'FGC es preparen per rebre amb els braços oberts les vacances de Nadal . Continuen treballant per condicionar les pistes en les millors condicions i obrir el màxim de serveis i instal·lacions.


La UdG aprova un pla estratègic fins al 2030 per especialitzar-se en la ''suma d'intel·ligències'' - El Gerió Digital\nLa UdG aprova un pla estratègic fins al 2030 per especialitzar-se en la ''suma d'intel·ligències''\nDins d'aquest eix també hi haurà propostes de desenvolupament sostenible\nDijous, 14 de març de 2019 14:30h\nEl rector de la Universitat de Girona, Quim Salvi, aquest matí © ACN\nEl claustre de la Universitat de Girona (UdG) ha escollit que el centre s'especialitzi en la combinació de coneixements humanistes i tecnològics en els propers deu anys. La comunitat universitària ha votat aquest dijous quin havia de ser l'eix prioritari en el pla estratègic de la UdG, que posa el seu horitzó en el 2030.\nAixí ho ha aprovat el claustre qui ha escollit centrar el pla estratègic a la "suma d'intel·ligències", tal com ha detallat el rector, Quim Salvi. Es tracta d'un eix estratègic que preveu "potenciar les col·laboracions entre deganats i departaments" a l'hora de crear nous grups de recerca, així com també adaptar la formació dels diferents graus per al futur "disruptiu" que vindrà.\nSalvi ha defensat que en els propers anys "les professions canviaran" i per això volen començar a treballar per tal que els graduats de tots els àmbits de la UdG ja hi estiguin preparats. "Hi ha canvis als quals hem de fer front que els veiem passar per davant", ha argumentat Salvi. A més, el rector ha recordat que aquestes evolucions no trastoquen exclusivament el món tecnològic, sinó que també "afecten a la medicina, a les humanitats i a tot arreu".\nEn aquest sentit, el rector ha posat d'exemple que els humanistes també utilitzen Google per buscar continguts a Internet, i aquest és un canvi que ha afectat a la seva professió tot i no provenir del seu camp.\nEl nou pla estratègic es centra, sobretot, en la introducció de la intel·ligència artificial en tots els àmbits. Ara s'haurà de crear una comissió que acabi concretant com s'aplicarà aquest pla estratègic per arribar als objectius fixats de cara al 2030.\nDe tota manera, des de la universitat han apuntat que la idea é, per exemple, permetre que els estudiants de dret puguin treballar sobre els drets laborals que poden tenir els robots o un estudiant de medicina aprengui a treure'n tot el profit de la intel·ligència artificial a l'hora de diagnosticar malalties als seus pacients.\nUn eix amb una clara vinculació al desenvolupament sostenible\nEl claustre de la UdG havia d'escollir un eix central per al pla estratègic d'entre tres propostes presentades: la suma d'intel·ligències (la proposta guanyadora amb 51 vots a favor), el desenvolupament sostenible i el talent emprenedor. En el cas del segon eix, ha aconseguit 46 vots a favor. Per això, el claustre ha optat per incorporar algunes de les propostes dins del pla estratègic.\nDe fet, Salvi ha assegurat que qualsevol acció que es faci en la universitat "ha de tenir aquest compromís social i sostenible". El rector ha recordat que la UdG és una de les universitats més compromeses amb la sostenibilitat del món, tan en el respecte al medi ambient, com en la lluita social. Per això ha garantit que les accions concretes del pla estratègic aniran en consonància als disset objectius per al desenvolupament sostenible que van elaborar les Nacions Unides.\nPel que fa al tercer eix, s'ha descartat perquè ha aconseguit 21 vots favorables i 65 en contra.\nUn dels plans estratègics més llargs\nEl pla estratègic 2030 aprovat aquest dijous en el claustre és un dels plans a mitjà termini més llargs que ha aprovat mai la Universitat de Girona. Fins ara, solien ser de quatre anys. El rector ha remarcat la importància d'aquest pas perquè involucrarà a "més d'un mandat" del rectorat.\nSalvi s'ha mostrat satisfet de la participació per part de la comunitat universitària al llarg de l'elaboració de les tres propostes. A més, el rector ha destacat que durant el claustre hi ha hagut un "debat fluid" que ha demostrat un "interès i compromís" per defensar aquest projecte.


El 50% dels empleats fa hores extra, la meitat sense cobrar\nActualitzada 26/03/2019 a les 11:00\nSegons un estudi d’Infoempleo i Adecco\n© El 50% dels empleats fa hores extra, la meitat sense cobrar\nLa meitat dels treballadors treballa hores de més, segons un estudi elaborat per les empreses de recursos humans Infoempleo i Adecco, que destaca a més que més de la meitat d’ells ho fa sense cobrar-les. L’informe, elaborat partint de 3.800 enquestes, assenyala que el 51,1% dels treballadors assegura treballar hores de més, una taxa que no obstant això s’ha reduït deu punts respecte a l’any passat.\nNo obstant, dels treballadors que diuen realitzar hores extra, el 40% no rep contraprestació alguna per això, en tant que al 12,6 % d’ells els ofereixen a canvi prendre descansos.\nEl 47,3% restant assegura que sí que rep compensació econòmica o també en temps, encara que a la pràctica totalitat dels casos no pel cent per cent del temps dedicat.\nPreguntats sobre si les seues empreses cotitzen a la Seguretat Social per les hores extra que realitzen al llarg de l’any, el 41% diu que no i el 27,88% assegura que no ho sap. Només el 31,2 % confirma que la companyia en la qual treballa informa a la Seguretat Social de les hores extra i paga la part corresponent per elles.\nL’estudi revela també que més de la meitat dels treballadors reconeix que treballa en una cosa relacionada amb els seus estudis, encara que gairebé la meitat d’ells assegura que el seu lloc està per sota de la seua formació i qualificació.\nD’altra banda, la falta de motivació en el seu treball és esmentada per gairebé la meitat dels empleats a Espanya, una cosa que atribueixen a l’absència de valoració professional en la seua feina. Així, el 57,2 % dels enquestats assegura que està en aquests moments buscant una altra feina, la meitat d’ells per millorar les seues condicions, malgrat que està content amb la feina, mentre que sis de cada deu empleats no vol jubilar-se en la seua empresa actual i aspira a canviar.\nEl principal motiu per canviar de feina és el salari, segons sis de cada deu enquestats que, en segon lloc, citen les oportunitats de desenvolupament professional.\nPreguntats per la finalitat del conjunt de polítiques públiques en matèria d’ocupació, la meitat dels treballadors creu que persegueixen reduir la taxa d’atur i un terç opina que només serveixen per recaptar fons a través d’impostos.


Cuiner/a per a restaurant | Xaloc\nCuiner/a per a restaurant\nTasques específiquesPlanificació dels plats del dia i de la carta. Fer preparacions bàsiques i dur a terme les elaboracions programades setmanalment. Gestió eficient el temps de cuinat i preparació dels aliments. Control d¿existències, gestió d¿estoc i llista de la compra. Elaboració de fitxes tècniques i escandall de totes les elaboracions. Mantenir neta la cuina i els estris de treball.\nCapacitats requeridesFormació específica com a cuiner/a i experiència professional en el sector. Endreçat/da i ben organitzat/da. Capaç de gestionar l¿estrès Persona empàtica i enèrgica. Amb capacitat d¿aprenentatge i motivat/da en créixer professionalment Capacitat/da per sistematitzar processos Ben organitzat/da, amb iniciativa pròpia i capacitat d¿autogestió. Capaç de treballar en equip.\nTitulació Cicle formatiu grau mitjà - Hoteleria i Turisme - Cuina i Gastronomia\nHorari dj, dv, ds i dm (35h/setmana)


» Els pins del parc dels Pinetons de Cardedeu, afectats per un escarabat\nEls pins del parc dels Pinetons de Cardedeu, afectats per un escarabat\nEls arbres estan afectats per una espècie d’escarabat. (Foto: Ajuntament)\nAquest mes de juny i fins a la tardor, l’Ajuntament de Cardedeu farà un tractament als pins del parc dels Pinetons, als quals s’ha detectat una plaga de tomicus (escarabat comú dels brots del pi). Ara se’ls està aplicant endoteràpia, una mena d’injecció nutritiva inofensiva per a les persones.\nPosteriorment, es farà una esporga de seguretat, que no provocarà cap incidència més enllà de la limitació de l’espai concret on treballaran els operaris. A continuació, del 19 de juny i fins abans de la revetlla de Sant Joan, es llaurarà el sòl i s’hi aportarà mulch o jaç protector. En aquest cas es tancarà parcialment el parc per evitar molèsties a les persones usuàries, ja que pot provocar pols.\nAl llarg de tot l’estiu, i com part del tractament, es preveuen regs abundants i localitzats a cada pi, ja que el tomicus es deu, en part, a l’estrès hídric per sequera que suporten els arbres. Finalment, a la tardor, es faran perforacions a capes profundes per aireació als punts més conflictius.


Els estudiants de 1r de batxillerat de l’escola Ondara de Tàrrega han entrat per primera vegada a la foneria de la fàbrica Trepat dins el marc del projecte ‘Absència i presència de la dona a Cal Trepat’.\nL’entrada a la fàbrica ha sigut a ulls clucs potenciant la resta dels sentits. En travessar tota la foneria, les sensacions més generalitzades han sigut la baixada de temperatura i la humitat, a més, els hem donat una anella original de la fàbrica, per així ambientar-nos amb algunes de les tasques que es realitzaven a la fàbrica, tots han destacat l’olor i el tacte.\nDesprés hem visionat la projecció de ‘Women fire‘ en una de les parets de la fàbrica, just a la zona on hi havia molts motlles de matrius per fer les peces agrícoles. En acabar una alumna ha comentat ‘M’ha semblat com una metàfora, en què el foc fos la fàbrica i que estigués en continuo moviment, però que darrera de la fàbrica i dels homes també hi havia la dona que sostenia la família. I quan en el vídeo cau la dona, s’acaba la fàbrica’, i una altra afegeix ‘Les matrius, el foc… En un lloc tan masculí és sorprenent poder trobar rastres femenins’.\nAquest diàleg ens situa a connectar a una de les sales de la foneria, on els treballadors creaven els motlles de les futures peces de les màquines. Els estudiants en entrar a la sala, al costat de les eines per crear matrius, hi trobaren motlles de fer magdalenes. El foc necessari per fer els motlles a la fàbrica estava valorat i remunerat. El foc necessari perquè la dona fes les magdalenes a casa en cap cas estava remunerat.\nA través d’aquesta comparació entre la feina de l’home a la fàbrica i la dona a casa, els estudiants s’han qüestionat sobre els rols de les dones en aquella època i han sentit la necessitat de saber més d’aquestes dones.\nAquesta metodologia pràctica, creativa i col·laborativa amb el propi museu, permet narrar nous diàlegs a la fàbrica, així com esdevenir context per la creació dels seus projectes artístics i escènics. Podeu visualitzar el procés aquí .


EL PARLAR ROMANIC VALENCIÀ i el català antic | Club de opinión Jaime I\nAgusti Galbis Lun, 17/08/2020 - 20:27\nL’any 2001, l’Universitat de Valencia, publicà el llibre “Estudis de filologia valenciana”. Antoni Ferrando, que no se’n pert una, fa la “Nota del editor”. El llibre consta d’una seleccio de texts de Joseph Gulsoy. I entre els “escrits seleccionats”, en la p. 173, en l’apartat II “La unitat de l’idioma 1. Els mots” llegim: “El senyor Mourelle de Lema (vore image de portada), amb gran porfídia, s’ha dedicat a provar -com si hagués necessitat de fer-ho puix que tothom ho sap- que en el País Valencià s’havia desenvolupat un parlar romànic que era diferent i independent del català”\nI yo em pregunte: ¿“Tothom ho sap”? El mateix Antoni Ferrando, quan en 1987 escriu sobre “L’arabització lingüística de la societat valenciana prejaumina...” nos dira els noms d’aquells que no ho saben, perque encara no han caigut de la figuera (o no els interessa caure). Diu: “Enfront d’ells, Joan Fuster, Pierre Guichard, Manuel Sanchis Guarner, Míkel de Epalza, Dolors Bramon i Carme Barceló postulen l'arabització Lingüística completa de la Valencia immediatament prejaumina”\nI de la llista, preocupen aquells, que ensenyen en les universitats valencianes. Perque... ¿S’hauran apuntat desde 1987 a l’any 2001 a la llista de “tothom”? Em pense que no, mes be al contrari, han radicalisat les seues postures.\n3. Jurament de pau i treva del comte Pere Ramon de Pallars Jussà al bisbe d'Urgell (1098-1112)\n“....d'achesta hora enant, treva et paz tenré et amos omens tener la mannaré, axí co lo bispe...”\n6. Homilies d'Organyà i de Tortosa\nDe l’ultim fragment reproduït dels “Usatges”, es pot comprobar, que quan s’escrigue, en “català”, Valencia ya havia segut reconquistada. I ¿Que em digueu del català dels documents anteriors? Hi ha una cosa que esta clara no, clarissima. Aixo no es valencià. Això no es llengua valenciana. Per a un valencià i crec que per a un català d’ara, aixo es ininteligible.\nI com si d’un milacre es tractara, els Furs valencians, es redacten “en romanç” en 1261, ¡I s’enten lo que diuen! ¿Sera perque es tracta de romanç valencià i no d’aixo que acabem de vore?\nAl contrari, els catalans no demostraven molt d’interes en tindre la seua llegislacio en el seu romanç català. Tindra que aplegar l’any 1413 per a que les Corts catalanes demanen a Ferran d’Antequera, al rei que diuen acabà en la falsa “dinastía catalana”, que: “Com los usatges, Constitucions de Cathalunya, e Capitols de Cort sien stats ordenats en lati, e per ço las personas legas han ignorentia de aquellas… la present Cort supplica molt humilment a vos Senyor, que los dits Usatges, Constitucions e Capitols sien tornats de Lati en Romanç; e aquels, e aquellas, sien reglats… e sobre las ditas cosas faedoras, e spatxadoras, sien eletas dos personas bonas aptas e sufficients…” (p.414 de “Mémoires et dissertations sur les antiquités nationales et étrangères”)\nI en la mostra de “català” que hem vist en “El proceso de creación del catalán escrito” ¿Hi ha algu que no entenga a Antoni Canals (1352-1418), quan en el “Valeri Maxim” diu “de lati en nostra vulgada lenga materna valenciana axi com he pogut jatssesia que altres l’agen tret en lenga catalana; empero, com lur stil sia fort, larch e quasi confus, entremenclant hi les gloses que son o defalliment de vocables o no poder compendre les dites hystories…”? A Antoni Canals, segurament li passà, que llegint coses paregudes a les que hem vist, ni podia “compendre les dites hystories”, ni s’aclaria en un llenguage “fort, larch e quasi confus”, es dir català, rao per la qual necessità “traure-ho” en “llengua materna valenciana”


Les participacions de la Grossa de Cap d’Any distribuïdes pel COVB resulten premiades amb 3’5 euros\nLes participacions de la Grossa de Cap d’Any de Loteries de Catalunya, distribuïdes pel Col·legi Oficial de Veterinaris de Barcelona (COVB) per al sorteig que es va celebrar el passat 31 de desembre, han resultat premiades amb 3’5 euros.\nEl Col·legi va vendre participacions amb els números 03945, 05126, 10707, 35518, 54014, 61121, 62099 i 70520. De tots ells, al 03945 li correspon un premi de 1’75 euros, al 05126 un premi de 0’50 euros i al 35518 un premi de 1’25 euros. En total, doncs, a cada participació li pertoca un premi tres euros i mig.\nEl cobrament en efectiu del premi es pot realitzar a la seu del COVB, en horari habitual d’obertura, presentant la participació original.\nDe cadascuna de les butlletes, que tenien un preu de 5 euros, el Col·legi destina 1 euro a La Marató de TV3, que en la seva darrera edició es va dedicar a les malalties minoritàries. El donatiu total per part del COVB a aquesta causa serà de 760 euros.


ELS CENTRES EDUCATIUS TORNEN A OBRIR LES SEVES PORTES\nEl Departament d’Educació va elaborar un pla d’obertura dels centres educatius de Catalunya per a finals del curs actual. Una vegada hem entrat a la fase 2 de la desescalada, els centres educatius han pogut obrir les seves portes per desenvolupar l’acció educativa presencial, sempre de caràcter voluntari, ja que el curs continuarà sent telemàtic fins el 19 de juny.\nL’objectiu principal ha estat l’atenció als infants d’1 a 6 anys amb famílies amb dificultats per conciliar la vida familiar i laboral i l’alumnat que finalitza etapa, per tal de tancar l’acompanyament personalitzat del seu pas de primària a secundària o de 4t d’ESO a cicles formatius, batxillerat o el mon laboral.\nLa llar d’infants la Fireta va obrir dilluns 8 per tal d’atendre a dos infants amb famílies que, per motius laborals i professionals, han de realitzar treball presencial sense possibilitat de flexibilitzar-lo.\nPel que fa a les escoles, l’escola Sant Jordi ha acollit a un infant d’Educació infantil i 15 de 6è i l’escola Pau Casals a dos infants d’Educació Infantil i 18 de 6è.\nEn el cas de l’Institut, s’han anat incorporant a partir del dia 9 de juny l’alumnat de 3r i 4t d’ESO i 2n de Batxillerat, que aquests dies estan acabant de resoldre dubtes i de preparar les PAU, que tindran lloc del 7 al 10 de juliol.\nEn tots els casos, els centres han hagut d’aplicar les mesures d’higiene i distanciament físic de dos metres entre l’alumnat, l’entrada i sortida del centre de manera diferenciada per grups i l’elaboració per part de cada centre d’un pla específic d’obertura, adequat al Pla del Departament aprovat pel PROCICAT.\nData de modificació: 16/06/2020 13:33:59


Gènere i sistema agroalimentari: Presentació de la revisió de l'Estratègia Agroalimentària Municipal de València · CALM\nGènere i sistema agroalimentari: Presentació de la revisió de l’Estratègia Agroalimentària Municipal de València\nGènere i sistema agroalimentari: Presentació…\nDurant el 2019-2020 es va realitzar l’Informe d’Impacte de Gènere de l’Estratègia Agroalimentària Municipal (EAM), que ha d’acompanyar qualsevol estratègia d’aquest tipus (d’acord a l’article 4bis de la Llei 9/2003 per a la igualtat de Dones i Homes de la Generalitat Valenciana). Després dels resultats i amb l’objectiu de poder analitzar i visibilitzar la connexió entre el gènere, el sector productiu i l’alimentació, l’equip tècnic de la Fundació Assut va realitzar una revisió de l’EAM. Aquest treball incorpora noves accions per a l’EAM -ajustades al diagnòstic realitzat- que aborden les desigualtats de gènere analitzades a les diferents baules del sistema agroalimentari.\nAixí, vos convidem a la jornada de presentació d’aquest treball que tindrà lloc el dijous 22 d’octubre a les 18h a Las Naves (Carrer Joan Verdeguer 16). La jornada serà online i presencial amb aforament limitat. Per tal de poder organitzar la jornada i l’espai de la millor manera possible i tindre cura de totes amb la situació actual, vos preguem que vos inscriviu totes les interessades en aquest formulari: https://forms.gle/Zo1rrFR4F9NiNnzTA\nCarrer Joan Verdeguer 16, València


RESIDÈNCIA "LES VINYES" FALSET - Col·legi Oficial d'Infermeres i Infermers de Tarragona\nImportant Grup del Sector de Residències de Tercera Edat, amb àmplia presència Nacional selecciona Infermer/a per la Residència “Les Vinyes” de Falset (Tarragona)\nHi ha dues vacants d’infermeria.\nEs busquen persones amb titulació oficial d’acord amb el lloc de treball, és a dir, Diplomat o Graduat en Infermeria. Persones amb una gran vocació professional i de tracte amable i empàtics amb la gent gran. Que mostrin facilitat per treballar en equip i col·laborar amb un equip multidisciplinari on el clima laboral és molt positiu.\nPer aquesta vacant no és imprescindible tenir experiència, tot i així es valorarà l’experiència en el sector de la geriatria.\nS’ofereix un contracte de 6 mesos + 6 mesos + indefinit.\n8:00-20:00h- Setmana llarga / Setmana curta\nGraduat/a en Infermeria\nDiplomat/a en Infermeria


Zapatero i Rajoy es reuniran "en breu" a la Moncloa pel traspàs de poders\nEl govern espanyol vol facilitar les coses al nou executiu. El 2004 la reunió entre Aznar i Zapatero es va fer al cap d'onze dies però la urgència econòmica accelerarà el procés\nEFE Madrid Actualitzada el 23/11/2011 16:21\nEl president del govern espanyol en funcions, José Luis Rodríguez Zapatero, i el seu successor al capdavant de l'executiu, Mariano Rajoy, mantindran en breu la seva primera reunió al Palau de la Moncloa per analitzar el traspàs de poders.\nSegons han apuntat fonts del govern i del PP, el desig de tots dos gabinets és que aquesta entrevista es faci com més aviat millor. Algunes fonts precisen que es podria fer abans del cap de setmana.\nLa coordinació per al traspàs de poders ha començat aquest dimecres amb la reunió que han mantingut a La Moncloa el ministre de la Presidència en funcions, Ramon Jáurgeui, i l'exportaveu parlamentària del PP Soraya Sáenz de Santamaría.\nEl govern espanyol, segons les fonts consultades, vol que aquest procés sigui exemplar i que ningú pugui qüestionar la col·laboració de l'equip de Moncloa amb el partit guanyador de les eleccions generals.\nEl mateix Zapatero ho va comunicar a Rajoy quan el va felicitar per la seva victòria i ho va dir públicament dilluns en una roda de premsa en la qual va garantir que actuarà amb sentit de la responsabilitat i que no hi haurà "el més mínim problema amb el PP".\nL'objectiu és que la reunió entre el president sortint i el proper tingui lloc abans que en altres ocasions. El març de 2004 van passar onze dies des dels comicis fins que el cap de l'executiu en funcions, José María Aznar, rebés al Palau de la Moncloa a Zapatero\nEl PSOE adverteix al PP que "vénen temps dolents" a la primera reunió pel traspàs de poders


Arrenquen les segones jornades de memòria històrica ·\nArrenquen les segones jornades de memòria històrica\nRedacció 4 Novembre 2019 2 min read\nDurant aquest mes de novembre es desenvoluparà la segona edició de les jornades de memòria. Des de l’àrea de patrimoni i el CIP s’ha preparat un ampli programa dedicat a les dones, els joves i les arts escèniques.\nEl regidor de memòria històrica, Pablo López, va destacar en la presentació que tenen la intenció de seguir fomentant durant aquest mandat les jornades i altres accions de memòria com la senyalització de punts del municipi, seguint el que es va posar a la plaça del Molí dedicat a la lleva del biberó.\nLa primera proposta de les jornades és l’exposició ‘Dones lliures de Ripollet’ que s’instal·larà el dia 4 a la Biblioteca. És una mostra “que rescata de l’oblit a algunes de les moltes dones que van impulsar millores socials i defensar les llibertats a Ripollet en temps de guerra i de dictadura”. El dimecres 6 es farà la inauguració oficial i a les 18.30h s’ha programat un acte de reconeixement a la Reyes, la farmacèutica i les represaliades del franquisme. Després d’aquest acte, a les 19h, es farà la xerrada ‘Història del moviment feminista a Ripollet’ a càrrec del Comitè de Dones i conduïda per Helena Bea.\nEl CIP també acollirà del dia 6 al 12 una exposició amb motiu de les jornades. Serà la mostra itinerant ‘Exposició: 1939. L’abans i el després’ que commemora els 80 anys de la fi de la Guerra Civil amb objectes, peces i documents cedits per 25 museus de la província de Barcelona. L’aportació ripolletenca són relats i dibuixos fets pels escolars de l’epòca.\nEl programa continuarà amb una cantata de la Societat Coral ‘El Vallès’ el dia 9 al Teatre Auditori. Sota el títol ‘Cants d’exili i esperança’ oferiran un espectacle amb guió de Ramon Martos on participaran els dos grups corals de l’entitat i la Xarangueta instrumental. Avui dilluns 4 i el dimarts 5 es poden comprar les entrades (7€ pel públic general i 5€ pels socis de l’entitats i els menors de 12 anys) a la seu de la Coral. També es vendran una hora abans de l’espectacle a les taquilles del Teatre Auditori.\nLes jornades seguiran amb una xerrada sobre Neus Català el dia 13, una obra de teatre el 14, una xerrada el dia 20 i una excursió per visitar la Maternitat d’Elna que es farà el dia 23.\nTags: Jornades Memòria Històrica Memòria Històriac Patrimoni\nPrevious: L’espectacle ‘El Secret de la Lloll’ arriba dimecres al Teatre Auditori\nRedacció 10 Agost 2020 405\nRedacció 4 Agost 2020 843\nRedacció 2 Agost 2020 133


ÉS MOMENT DE GAUDIR DE LA NEU | Visit Pirineus\nÉS MOMENT DE GAUDIR DE LA NEU\nQuines ganes de retrobar-nos amb la neu! T’expliquem com i on fer-ho de forma segura!\nEl paisatge blanc als teus peus, l’adrenalina, la llibertat… tenies ganes de tornar a sentir-ho? Per fi! Ha arribat el moment de tornar a gaudir de la neu als Pirineus de Catalunya. Els canvis en les restriccions de mobilitat, et permeten agafar els esquís i retrobar-te amb la neu a les diferents estacions d’esquí de la serralada pirinenca catalana. Sempre amb prudència i responsabilitat, complint les mesures de prevenció de la Covid-19, repassem tot allò que has de saber per aprofitar més que mai aquest final de temporada!\nDistància, mans i mascareta. A les estacions de d’esquí del territori també treballen seguint aquest mantra que des de fa un temps ja forma part del nostre dia a dia. Així, han activat serveis digitals en línia per la compra i reserva dels forfait per evitar les aglomeracions a les taquilles; han reforçat el servei de venda per reduir les cues al màxim o han reduït l’aforament de les instal·lacions. A més, al punt de venda físic, recomanen evitar les transaccions en efectiu. D’altra banda, és obligatori l’ús de mascareta, retirant-la parcialment només en el descens o en prendre alguna cosa; hi ha diversos punts per proveir-se de gel hidroalcohòlic repartits per les estacions i s’han incrementat els serveis de neteja i desinfecció d’espais comuns. A l’hora de fer ús dels remuntadors i telecadires, es garanteix la distància a les cues i es prioritza pujar amb el grup bombolla de cada usuari. De fet, les sis estacions d’FGC Turisme estan acreditades com a espais segurs davant la Covid-19: disposen del certificat de qualitat d’AENOR i del segell Safe Tourism Certified expedit per l’Instituto para la Calidad Turística Española (ICTE).\nAgafa l’agenda i apunta’t aquesta data! Les estacions han fixat el final de temporada en el dilluns 5 d’abril, el darrer dia de les vacances de setmana santa, el dilluns de Pasqua. Així, sempre que les condicions sanitàries, de seguretat i de neu ho permetin, les instal·lacions de les estacions de muntanya del territori romandran obertes fins el primer dilluns del mes d’abril. Anima’t i aprofita per gaudir-ne amb el teu grup bombolla abans que abaixin el teló!\nMés hores i més quilòmetres esquiables\nL’obertura de la mobilitat i el desconfinament perimetral comarcal, ha fet que algunes estacions del territori ampliïn horaris i número de pistes i remuntadors oberts. És el cas de Masella, amb 41 pistes i 9 remuntadors actius des del dia 15 de març; mentre que a Baqueira Beret, des del 18, han obert de forma parcial el sector de Bonaigua, que se suma a l'àrea de Baqueira garantit així fins a 54 km de pistes. En qualsevol cas, recordeu sempre informar-vos al web de les estacions abans de desplaçar-vos per conèixer l’última hora de l’estat de les pistes.\nLes estacions d’esquí\nEncara no has triat on aniràs a gaudir de la neu? T’ajudem i fem un repàs ràpid de totes les estacions que t’estan esperant al territori. Al nostre web, pots descobrir més informació sobre cadascuna d’elles.\nBaqueira Beret. L’estació amb la superfície esquiable més gran d’Espanya, envoltada per cims que voregen els 3.000 metres. Llegir més\nLa Molina. La més antiga de Catalunya, amb una àmplia trajectòria en acollir alta competició internacional i amb serveis i activitats per totes les edats. Llegir més\nPort del Comte. Caràcter familiar, amb pistes amples i pendents per a tots els nivells. Llegir més\nVall de Núria. Una estació de muntanya rodejada d’un paisatge espectacular i amb un transport singular: el tren cremallera. Llegir més\nVallter 2000. Un mirador a la Mediterrània, acollidor, familiar i que combina l’ascens amb el descens. Llegir més\nTavascan. Entorn natural de primer ordre, tranquil·litat i ambient d’alta muntanya. Llegir més\nBoí Taüll. Un indret inesperat, sense massificació i on el respecte per l’entorn i la calma són protagonistes. Llegir més\nPort Ainé. Sota el pic de l’Orri, un enclavament de bellesa natura idoni per gaudir dels esports de neu. Llegir més\nMasella. Coneguda pels seus boscos, que cobreixen tota la falda del cim de la Tosa, punt culminant del domini esquiable. Llegir més\nEspot. A tocar del Parc Nacional d’Aigüestortes i Estany de Sant Maurici, ambient tranquil i envoltat de boscos ben densos. Llegir més\nEsquí nòrdic i raquetes de neu.\nEts més de descobrir paisatges de gran bellesa pas a pas, amb tranquil·litat i fent esquí de fons o en una excursió en raquetes? Els espais nòrdics són també espais que fomenten la pràctica segura i segueixen totes les mesures de prevenció de la Covid-19. Aquí pots fer un cop d’ull a les sis estacions dels Pirineus de Catalunya i als quilòmetres i circuits esquiables que ofereixen. A dia d’avui, Tavascan i Tuixent-La Vansa estan obertes per esquí nòrdic i raquetes. Guils-Fontanera i Lles també estan en funcionament perquè us acosteu a gaudir de les raquetes i Sant Joan de l’Erm i Virós tener serveis turístics oberts. Tot i així, et recomanem contactar amb les estacions abans de desplaçar-te per comptar amb informació actualitzada sobre els serveis i estat de les pistes i gaudir al màxim d’aquest final de temporada!